สอบถามครับ ร่างกายอ่อนเพลีย ปวดเมื่อยตัวเหมือนเป็นไข้ปกติ แต่อุณหภูมิ ขึ้นๆลงๆครับ เดี๋ยว36c เดี๋ยว 39.1c ขึ้นๆลงๆครับ แล้วก็ไอ ปวดหัว ปวดตา อยากทราบว่าเป็นอะไรครับ
สวัสดีค่ะ การวินิจฉัยที่เป็นไปได้-ไข้สูงไม่เกิน 7 วันอาจเกิดจากไข้เลือดออก ไข้สูงลอย ปวดท้องบริเวณขวาบน กินได้น้อย มีจุดแดงตามตัว เกล็ดเลือดต่ำ-คออักเสบ ถ้ามีเจ็บคอ ไอ ร่วมด้วย-ปอดอักเสบ ถ้ามีอาการไอมาก หอบเหนื่อย-ไข้จากระบบทางเดินอาหาร อาจมีคลื่นไส้ ปวดท้อง ถ่ายเหลว-ไข้จากระบบทางเดินปัสสาวะ ถ้ามีปัสสาวะแสบขัดหรือเป็นเลือดแนะนำถ้ามีไข้สูงหรืออาการใดๆดังกล่าวไปควรไปพบแพทย์ที่รพ.เพื่อซักประวัติและตรวจร่างกายเพิ่มเติมว่าน่าจะเป็นไข้มาจากระบบใด แพทย์อาจเจาะเลือด ตรวจปัสสาวะเพิ่มเติม ถ้าไม่มีอาการในระบบใดเจาะจงก็อาจจะเป็นไข้เลือดออกหรือการติดเชื้อไวรัสในร่างกาย รักษาตามอาการ จนกว่าไข้จะลง ถ้ามีการติดเชื้อแบคทีเรียควรได้รับยาฆ่าเชื้อร่วมด้วยการดูแลตัวเองเบื้องต้น ดื่มน้ำมากๆ รับประทานอาหารอ่อนๆสุกสะอาด รับประทานยาลดไข้และเช็ดตัวลดไข้ทุก 4-6 ชั่วโมง นอนพักผ่อนมากๆค่ะ